b'\n_START_ARTICLE_\nAljaksei \xc5\xbdyhalkovit\xc5\xa1\n_START_PARAGRAPH_\nAljaksei \xc5\xbdyhalkovit\xc5\xa1 (valkoven. \xd0\x90\xd0\xbb\xd1\x8f\xd0\xba\xd1\x81\xd0\xb5\xd0\xb9 \xd0\x96\xd1\x8b\xd0\xb3\xd0\xb0\xd0\xbb\xd0\xba\xd0\xbe\xd0\xb2\xd1\x96\xd1\x87, ven. \xd0\x90\xd0\xbb\xd0\xb5\xd0\xba\xd1\x81\xd0\xb5\xd0\xb9 \xd0\x96\xd0\xb8\xd0\xb3\xd0\xb0\xd0\xbb\xd0\xba\xd0\xbe\xd0\xb2\xd0\xb8\xd1\x87, Aleksei \xc5\xbdigalkovit\xc5\xa1, s. 18. huhtikuuta 1996 Minsk) on valkoven\xc3\xa4l\xc3\xa4inen laulaja. H\xc3\xa4n edusti Valko-Ven\xc3\xa4j\xc3\xa4\xc3\xa4 vuoden 2007 lasten Eurovision laulukilpailussa ja voitti kisat tuoden maalleen toisen lasten euroviisivoiton. H\xc3\xa4n esitti kappaleen \xd0\xa1 \xd0\xb4\xd1\x80\xd1\x83\xd0\xb7\xd1\x8c\xd1\x8f\xd0\xbc\xd0\xb8, joka kertoo yst\xc3\xa4vyydest\xc3\xa4. \xc5\xbdyhalkovit\xc5\xa1 on kirjoittanut lauluja 9-vuotiaasta l\xc3\xa4htien._NEWLINE_Vapaa-ajallaan \xc5\xbdyhalkovit\xc5\xa1 harrastaa musiikin kuuntelua, lukemista, jalkapalloilua ja biljardia. H\xc3\xa4nen suosikkikirjojaan ovat Harry Potter -kirjat.'